کەنداوی فارس (مووشەک)
مووشەکی کەنداوی فارس بە (زمانی فارسی:موشک خلیج فارس) وەک یەکەمین مووشەکی بالیستیک‌ئاسای دژە پاپۆرەی ئێرانی، سەرەتا لە ١٨ی رێبەندانی ساڵی ٢٠١٠ی وەک نموونەیەکی دژە پاپۆرەیی فاتحی ١١٠ لە لایەن فەرماندەی گشتیی سپای پاسدارانی شۆڕشی ئیسلامی ناسێندرا.

بڵابوونەوەی وێنەی پێکانی ئامانجگەلی دەریایی لە لایەن ئەم مووشەکە دەنگدانەوەیەکی زۆری لە ئاستی جیھاندا بوو. بیرۆکە و ھەنگاوە سەرەتاییەکانی بەرھەم ھێنانی مووشەکی «کەنداوی فارس» لە لایەن ناوەندی توێژینەوەی مووشەکی سپای پاسدارانی شۆڕشی ئیسلامی بە بەرپرسایەتی حسێن تارانی موقەدەم ئەنجام درا و بە یارمەتیی وەزارەتی بەرگری داڕێژرا و چووە قۆناغی بەرھەم ھێنانی فراوانی.
ئەو مووشەکە بە بەھرەمەند بوون لە سێرچێرێکی ئێپتیکی، لە قۆناغە کۆتاییەکانی فڕینی بە شێوەیەکی زیرەک ئامانجەکەی دەدۆزێتەوە و لە سەر قوفڵ دەبێت، بەڵام ھاوکات لە ماوەی ھاویشترانیدا بە سیستەمەکانی رێنوێنیی ئاسایی کۆنتڕۆڵ دەکرێت و سەرجەم بە کەڵک وەرگرتن لە رێنوێنیەکی ئاوێتەیی، ھیچ دەرەتانێک بۆ پاپۆرەکانی دوژمنان ناھێڵێت.

سەرچاوەکان 

مووشەکە بالیستیکییەکان
مووشەکی بالیستیکیی کورت مەودا